Mõkolajiv (Lvivi oblast)
Mõkolajiv (ukraina keeles Миколаїв, poola keeles Mikołajów, Mikołajów nad Dniestrem) on linn Ukrainas Lvivi oblastis Strõi rajoonis. Mõkolajiv asub Dnestri jõe läheduses, Lvivist ligikaudu 35 km lõunas. Asulat on esmamainitud 1570. aastal. Magdeburgi linnaõigused sai 1578. aastal. Esimese Poola jagamise tagajärjel läks linn 1772. aastal Habsburgide Austria keisririigi võimu alla. Austria-Ungari kokkuvarisemise järel 1918. aastal oli Mõkolajiv lühikest aega Lääne-Ukraina Rahvavabariigi koosseisus. Aastatel 1919–1939 oli linn Poola võimu all. Aastatel 1940–1962 ja 1966–2020 oli Mõkolajiv rajoonikeskus.